Важнейшы клопат дзяржаўных органаў улады скіраваны сёння на тое, каб кожны школьнік быў забяспечаны ўсім неабходным для вучобы ў школе, каб першавераснёўскі дзень і новы навучальны год прынеслі радасць і жаданне вучыцца, ісці да сваёй запаветнай мары. І тут неабходна адзначыць, што кіраўніцтвам нашага раёна выпрацавана сістэма падтрымкі сем’яў, дзе выхоўваюцца дзеці, і, у прыватнасці, шматдзетных сем’яў, няпоўных, малазабяспечаных, сем’яў, у якіх выхоўваюцца сіроты, дзеці-інваліды. На працягу ўсяго летняга падрыхтоўчага перыяду вядзецца канкрэтная работа, ладзяцца разнастайныя мерапрыемствы і акцыі. Да ўдзелу ў іх прыцягваюцца самыя шырокія слаі насельніцтва, калектывы дзяржаўных прадпрыемстваў, устаноў і арганізацый, бізнесструктур. Дарэчы, у нашым раёне выпрацоўваюцца новыя падыходы па ўдасканаленні работы з, так званымі, цяжкімі сем’ямі, павышэнні адказнасці бацькоў за выхаванне дзяцей. Так, з мэтай аказання дапамогі па абароне правоў і законных інтарэсаў дзяцей распараджэннем райвыканкама ад 24 лютага 2016 года за нядобранадзейнымі сем’ямі замацаваны члены райвыканкама, кіраўнікі аддзелаў і ўпраўленняў райвыканкама, старшыні сельвыканкамаў, кіраўнікі шэрагу прадпрыемстваў і арганізацый. Падобнае шэфства дазваляе больш аператыўна вырашаць многія ўзнікаючыя ў гэтых сем’ях праблемы, своечасова карэкціраваць выхаваўчы працэс у сям’і.